
SC2011-
REFERAT

privind modificarea şi completarea HCL 431/30.11.2010 privind  privind caietele de sarcini întocmite pentru licitaţiile publice organizate de Primăria Municipiului Timişoara
Pentru proiectul "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană", master planul, studiul de fezabilitate şi documentaţia de atribuire au fost întocmite de către consorţiul Ramboll conform cerinţelor Ministerului Mediului şi au fost transmise Primăriei Municipiului Timişoara şi SC Colterm SA spre aprobare în varianta finală în iunie 2010 înainte de apariţia HCL 431/30.11.2010. În data de 22.11.2010 a fost semnat Contractul de finaţare nr. 10283/22.11.2010 în baza Deciziei de Aprobare  nr. C(2010)4768/08.07.2010 a Comisiei Europene şi Ordinului MMP nr. 1711/18.10.2010.
În Contractul de finaţare la art. 14 aliniat 1, Municipiul Timişoara se obligă să respecte prevederile din Anexa II – Monitorizare şi control. În Anexa II la Contractul de finaţare se specifică:
- beneficiarului  îi revine responsabilitatea de a derula procedura de achiziţie publică pentru atribuirea contractelor de furnizare/servicii/lucrări din cadrul proiectului, cu respectarea legislaţiei naţionale în vigoare.
- beneficiarul aprobă documentaţia de atribuire (DA) elaborată de consultant, atât din punct de vedere procedural, dar şi din punct de vedere tehnic/calitativ, anterior demarării procedurii de atribuire, respectiv anterior publicării Anunţului de Participare.

- beneficiarul va transmite Autoritatii de Management o Declaraţie semnată de către persoana autorizată (aceeaşi care a aprobat şi documentaţia de atribuire), prin care se atestă faptul că documentaţia de atribuire:respectă legislaţia  în vigoare pentru achiziţiile publice, este în concordanţă cu Cererea de Finanţare şi toate documentele suport (studiu de fezabilitate, analiza economico-financiară, strategie locală de încălzire, alte avize şi acorduri, etc.), documentaţia a fost verificată şi aprobată. Declaraţie va fi transmisă AM POS Mediu anterior demarării procedurii şi va avea ataşat documentul de aprobare a Documentaţiei de Atribuire. 

Ţinând seama de prevederile contractelor de finantare pentru proiectele finantate din fonduri europene nerambursabile si de prevederile OUG 34/2006 şi HG 925/2006, modificate şi completate, 

PROPUNEM:

Modificarea şi completarea HCL 431/30.11.2010 prin introducerea unui nou articol cu următorul conţinut:

Prin excepţie de la prevederile art. 1, 2 şi 3 din HCL 431 / 30.11.2010, pentru proiectele finanţate din fonduri europene nerambursabile pentru care studiile de fezabilitate şi documentaţiile de atribuire se întocmesc de către consultanţi angajaţi de către alte entităţi, factorii de evaluare se stabilesc conform legii şi cerinţelor finanţatorului.

